Fyrsti sveitamarkaður sumarsins á morgun við Laxá “ Sveitamarkaðurinn við Laxá í Leirársveit verður sveitaprýði í allt sumar og fyrsti markaðsdagurinn er laugardagurinn fyrir Hvítasunnu , - 3. júní . Við höfum ákveðið að vera annars alla sunnudaga í sumar og ef vel gengur kemur til greina að bæta laugardögunum við , ” segir í tilkynningu frá Jóhönnu Harðardóttur sem annast undirbúning markaðarins . " Spenningurinn við undirbúninginn er nánast óbærilegur núna , verið að bóka básana og leggja lokahönd á verkið og svo er það bara alvaran um helgina . Við verðum því miður að sigla varlega af stað í merkingum utanhúss fyrst um sinn , en annað er alveg að verða klárt . Feikilegur fjöldi fólks hefur bókað sig á lista yfir seljendur í sumar og með fjölbreytilegar vörur svo þetta á eftir að verða gífurlega flott , ” segir Jóhanna .